
Priemerný vek zamestnancov v stavebníctve sa pohybuje na úrovni 42 rokov, iba veľmi malá časť z nich sú cudzinci
Bratislava, 27. decembra 2016 – Zamestnanci slovenských stavebných firiem majú priemerný vek 42 rokov, najstarší zamestnanci potom pracujú na úrovni manažmentu s priemerným vekom 45 rokov. Iba veľmi malé percento zamestnancov pritom predstavujú cudzinci. Strojový park sa v stavebných spoločnostiach obmieňa v priemere po 7 rokoch. Vyplýva to z Kvartálnej analýzy slovenského stavebníctva Q4/2016 spracovanej analytickou spoločnosťou CEEC Research v spolupráci s Považskou cementárňou, a. s., Ladce. 
Priemerný vek zamestnancov pracujúcich v slovenských stavebných firmách je 42 rokov, pričom, najstarší zamestnanci sú na úrovni manažmentu s priemerným vekom 45 rokov. Robotnícke a administratívne pozície pritom zastávajú iba o málo starší ľudia a priemerný vek sa tu v oboch prípadoch pohybuje na hranici 41 rokov. Vyšší priemerný vek zamestnancov sa objavuje u firiem zameraných na inžinierske stavebníctvo (45 rokov) a veľkých stavebných spoločností (44 rokov). Odpovede riaditeľov stavebných spoločností ohľadom priemerného veku zamestnancov sa pohybovali v rozmedzí od 25 do 65 rokov. 

Stavebné firmy pritom v drvivej väčšine prípadov zamestnávajú Slovákov a iba veľmi malú časť zamestnancov predstavujú cudzinci. Najviac zamestnancov slovenskej národnosti pracuje v priemere na administratívnych pozíciách (98 percent), nasledujú manažérske (97 percent) a robotnícke profesie (95 percent). Najmenej cudzincov pracuje vo firmách zameraných na inžinierske stavby (1 percento) a na manažérskych pozíciách veľkých firiem (0 percent). Takmer pätina (18 percent) riaditeľov stavebných spoločností na túto otázku neodpovedala. 

Strojový park stavebných firiem sa obmieňa v priemere po 7 rokoch, pričom na tomto údaji sa zhodli riaditelia naprieč celým sektorom. Jedinú výnimku predstavujú veľké stavebné spoločnosti, v ktorých dochádza k obmene strojového parku v priemere po 8 rokoch. 
Kvartálna analýza slovenského stavebníctva Q4/2016 bude publikovaná už čoskoro na 

www.ceec.eu 

Kontakt pre médiá:


Alena Bradáčová
PR & Communication Director
CEEC Research
E-mail: bradacova@ceec.eu
Tel.: +420 777 299 790

Spoločnosť CEEC Research je poprednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej a východnej Európy. Naše štúdie sú v súčasnej dobe využívané viac než 17 000 spoločnosťami. Spoločnosť CEEC Research vznikla v roku 2005 ako analytická organizácia špecializujúca sa na spracovávanie výskumov a analýz stavebného sektora, následne sa analytické zameranie rozšírilo aj na ďalšie vybrané sektory ekonomiky, vrátane strojárenstva. 

CEEC Research naviac k pravidelným a bezplatným analýzam tiež organizuje vysoko špecializované odborné konferencie, ktorých sa zúčastňujú generálni riaditelia najvýznamnejších spoločností, prezidenti kľúčových zväzov, cechov a komôr a rovnako aj ministri a najvyšší predstavitelia štátu z vybraných krajín. 

